แม่ตกงานเพราะโควิด อุ้มลูกวัยขวบเศษ ลักเงิน 1 พัน ไปใช้จ่ายในครอบครัว
ตำรวจขอนแก่นจับแม่วัย 25 ปีที่ตกงานเพราะโควิด-19 หลังอุ้มลูกวัยขวบเศษออกไปหาซื้อของกิน แต่กลับลักเงิน 1 พัน บอกทั้งตัวเหลือ 120 ทนเห็นลูกหิวไม่ได้เมื่อวันที่ 22 เม.ย. 63 พ.ต.อ.ประวิทย์ โทหา ผกก.สภ.บ้านเป็ด อ.เมือง จ.ขอนแก่น ร่วมกันสอบสวน นางสาวอาภาภรณ์ (ขอสงวนนามสกุล) อายุ 25 ปี ผู้ต้องหาในคดีลักทรัพย์ ตามจับกุมตัวได้ที่ห้องเช่าภายในซอยสุภาวดี พร้อมด้วยของกลางรถจักรยานยนต์ ยี่ห้อ ยามาฮ่า รุ่นทีทีเอ๊กซ์ สีดำแดง หมายเลขทะเบียน งจย 852 ขอนแก่นทั้งนี้ สืบเนื่องจากเมื่อวันที่ 19 เม.ย.ที่ผ่านมา นายธิติ รินไธสง อายุ 36 ปี เข้าแจ้งความกับตำรวจว่า ขณะจอดรถจักรยานยนต์ไปซื้อกับข้าวที่ตลาดบ้านกอก ถูกคนร้ายลักทรัพย์กระเป๋าสตางค์ไป ข้างในมีเงินสด 1000 บาท พร้อมเอกสารสำคัญ ขอให้เจ้าหน้าที่ตำรวจติดตามจับกุมคนร้ายให้ด้วยพ.ต.ท.ธีร์ธัช พงษ์สุวรรณ รอง ผกก.สืบสวน สภ.บ้านเป็ด กล่าวว่า เจ้าหน้าที่ได้ตรวจสอบ พบว่าคนร้ายใช้รถจักรยานยนต์เป็นยานพาหนะ จึงออกตามหารถจักรยานยนต์คันดังกล่าวกระทั่งไปพบจอดอยู่หน้าห้องเช่าภายในซอยสุภาวดี และพบกับเจ้าของรถกับนางสาวอาภาภรณ์ อาศัยอยู่กับสามี และลูกชายวัยขวบเศษในห้องเช่าดังกล่าว จึงคุมตัวผู้ต้องหาพร้อมรถจักรยานยนต์ของกลางไปสอบสวนที่ สภ.บ้านเป็ดนางสาวอาภาภรณ์ ให้การรับสารภาพว่า เป็นคนตามภาพในกล้องวงจรปิดจริง สาเหตุที่ก่อเหตุลักทรัพย์ในครั้งนี้ เพราะตกงานจากไวรัสโควิด-19 ระบาด ร้านเสริมสวยที่เคยทำงานก็ปิด ทำให้ไม่มีงานทำ ไม่มีรายได้มาใช้จ่ายในครอบครัว ในวันก่อเหตุทั้งบ้านมีเงินอยู่ 120 บาท ทนเห็นลูกหิวนมหิวข้าวไม่ได้จึงอุ้มลูกออกไปหาซื้ออะไรกินขณะนั้นเหลือบไปเห็นกระเป๋าสตางค์ของผู้เสียหายวางไว้ที่ช่องเก็บของในรถจักรยานยนต์ จึงตัดสินใจลักเอากระเป๋าสตางค์ไป ได้เงิน 1000 บาท ส่วนกระเป๋าสตางค์และเอกสารได้โยนทิ้งขยะข้างทาง ที่ทำไปทำเพราะอารมณ์ชั่ววูบจริงๆ
ตำรวจขอนแก่นจับแม่วัย 25 ปีที่ตกงานเพราะโควิด-19 หลังอุ้มลูกวัยขวบเศษออกไปหาซื้อของกิน แต่กลับลักเงิน 1 พัน บอกทั้งตัวเหลือ 120 ทนเห็นลูกหิวไม่ได้ 
แม่อุ้มลูกขโมยเงิน,ขโมยเงิน,สภ.บ้านเป็ด,ขอนแก่น,โควิด-19,ข่าวทั่วไป